VERKSEMDSPLAN

Åheim skule



2019-2020

**Planen er godkjent av Samarbeidsutvalet ved Åheim skule den……….**

Innhald:

[Innleiing 3](#_Toc400955899)

[Verksemdsinformasjon 4](#_Toc400955900)

[Administrasjon: 4](#_Toc400955901)

[Elevtalsutvikling 4](#_Toc400955902)

[Elevtal – tilsette – rekneskap og budsjett 5](#_Toc400955903)

[Personalstoda 5](#_Toc400955904)

[Skulebygg - Uteareal 6](#_Toc400955905)

[Perspektiv og utfordringar 6](#_Toc400955906)

[Administrasjon 6](#_Toc400955907)

[Økonomi 7](#_Toc400955908)

[Sosiale - kulturelle tilhøve 7](#_Toc400955909)

[Pedagogiske utfordringar 8](#_Toc400955910)

[Tilpassa opplæring 8](#_Toc400955911)

[Skulefritidsordning 9](#_Toc400955912)

[Elevbedrifter 9](#_Toc400955913)

[Nasjonale og kommunale mål 10](#_Toc400955914)

[Nasjonale overordna mål for opplæringa 10](#_Toc400955915)

[Opplæringslova, formålsparagrafen 10](#_Toc400955916)

[§ 1-1. *Formålet med opplæringa* 10](#_Toc400955917)

[Verdigrunnlag og visjon for opplæringa i Vanylven kommune 11](#_Toc400955918)

[Overordna mål for Åheim skule 11](#_Toc400955920)

[Verdigrunnlag for undervisninga ved Åheim skule 11](#_Toc400955921)

[Visjon Åheim skule 12](#_Toc400955922)

[Pedagogisk plattform for Åheim skule 12](#_Toc400955919)

[Pedagogiske mål for perioden 2018-2019 13](#_Toc400955923)

[Sosiale mål for perioden 2018-2019 13](#_Toc400955924)

[Fysiske mål og rutinar/planarbeid for perioden 2018-2019 13](#_Toc400955925)

[Tiltak for å oppnå pedagogiske mål – vidareføring 14](#_Toc400955926)

[Sosiale mål – vidareføring 15](#_Toc400955927)

[Rutiner/planar 15](#_Toc400955928)

[Oppnådde mål/innarbeidde rutinar dei siste åra 16](#_Toc400955929)

[Informasjon Åheim skule 2018-2019: 17](#_Toc400955930)

#

# Innleiing

**Bakgrunn og siktemål med planen**

Planen byggjer på intensjonar i Kunnskapsløftet og kommunale plandokument. Han skal utformast av plangruppa ved skulen, i samarbeid med kollegiet. Planen skal evaluerast kvar vår, tiltak som er fullførte vert tekne ut av planen og eventuelt nye mål og tiltak sette inn.

Verksemdsplanen er ein reiskap som har til mål å sjå kva som kan vere mogleg å få til fyrst og fremst i dette driftsåret, men skal også syne meir langsiktige planar. Det overordna siktemålet er å freiste sjå verksemda i samanheng, og sikre ein mest mogleg reflektert ressursinnsats. Arbeidsmåla i planen skal vere så konkrete som råd i tillegg til å peike på tiltak som kanskje kan gjennomførast innan ramma av budsjettet, og samtidig vise framtidige utfordringar. Planen gjev også grunnlaget for evaluering i samband med årsmeldinga for komande år.

I utarbeiding av verksemdsplanen er medarbeidarane, plangruppa og tillitsvald tekne med på ulikt vis. Det er såleis i dei vala som er gjorde freista teke omsyn til at medarbeidarane skal ha hatt høve til å kome til orde før dei endelege måla og formuleringane har kome ned på papiret.

Arbeidet med verksemdsplan er eit svært viktig arbeid, og bør for framtida startast opp i august, før første foreldremøte slik at Samarbeidsutvalet har fått godkjent denne planen innan medio oktober. Kommunalsjef skal ha denne i hende så snart dette arbeidet er utført, for å legge verksemdsplanane fram for ulike utval og på ulike møter.

Verksemdsplan for Åheim skule 2019-20 er gjennomgått av personalet ved skulen, slik at medarbeidarar har hatt høve til å kome med merknader før vidaresending. Godkjenning i lærarråd skjedde i oktober 2019, før vidaresending til FAU og Samarbeidsutvalet.

Bodil Holsvik

Rektor

Verksemdsinformasjon

## Administrasjon:

Åheim skule har for skuleåret 2019-20

 to tilsette i administrative stillingar, fordelt slik:

* Rektor 100%
* Undervisningsinspektør 50%

Skulen har også kontorhjelp i 20 % stilling, noko som er svært god hjelp i høve arkivarbeid, og gjennomføring av ein del førefallande kontorarbeid.

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| **Elevtalsutvikling** |  |  |  |  |  |  |  |  |  |  |
| **Skuleår** | **15/16** | **16/17** | **17/18** | **18/19** | **19/20** | **20/21** | **21/22** | **22/23** | **23/24** | **24/25** | **25/26** |
| **(F.år 1.kl)** | -12 | -10 | -5 | 0 | 2 | -5 | 1 |   |   |   |   |
| Elevar f. år | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
| Åheim skule |   |   |   |   |   |   |   |   |   |
| **1.årssteg** | 6 | 12 | 4 | 10 | 10 | 4 | 7 |   |   |   |   |
| **2.årssteg** | 6 | 6 | 12 | 4 | 10 | 10 | 4 | 7 |   |   |   |
| **3.årssteg** | 8 | 6 | 6 | 12 | 4 | 10 | 10 | 4 | 7 |   |   |
| **4.årssteg** | 6 | 8 | 6 | 6 | 12 | 4 | 10 | 10 | 4 | 7 |   |
| **5.årssteg** | 6 | 6 | 8 | 6 | 6 | 12 | 4 | 10 | 10 | 4 | 7 |
| **6.årssteg** | 9 | 6 | 7 | 8 | 6 | 6 | 12 | 4 | 10 | 10 | 4 |
| **7.årssteg** | 9 | 9 | 7 | 6 | 8 | 6 | 6 | 12 | 4 | 10 | 10 |
| **Tilsaman:** | 50 | 53 | 50 | 52 | 56 | 52 | 53 | 47 | 35 | 31 | 21 |
| **Klassar** | 3 | 3 | 3 | 4 | 5 | 4 | 4 | 5 | 4 | 4 | 4 |
|   |   |   |   |   |   |   |   |   |   |   |   |
|  **8.årssteg** | 7 | 9 | 9 | 6 | 6 | 8 | 6 | 6 | 12 | 4 | 10 |
|  **9.årssteg** | 11 | 7 | 9 | 9 | 6 | 6 | 8 | 6 | 6 | 12 | 4 |
| **10.årssteg** | 22 | 11 | 7 | 8 | 9 | 6 | 6 | 8 | 6 | 6 | 12 |
| **Tilsaman:** | 40 | 27 | 25 | 23 | 21 | 20 | 20 | 20 | 24 | 22 | 26 |
| **Klassar** | 2 | 2 | 2 | 2 | 2 | 2 | 2 | 2 | 2 | 2 | 2 |
|  |  |  |  |  |   |  |  |   |  |  |  |
| **Totalt** | **90** | **80** | **75** | **75** | **77** | **72** | **73** | **67** | **59** | **53** | **47** |

Elevtalsutviklinga ved Åheim skule har vist ein dramatisk nedgang dei siste åra, med den største nedgangen på 92 born frå juni 2006 til skulestart 2017. Ved skulestart i 2019 er nedgangen på 86 elevar. Vi ser nedgangen i talet elevar i høve konjunkturane i næringslivet, og ser klar samanheng mellom salet av hjørnesteinsbedrifta og nedgangen i fødselstal. Dette syner kor viktig det er at kommunen bidreg, og legg til rette for god tilgang på arbeidsplassar dersom vi skal klare å behalde og trekkje til oss unge i produktiv alder. Barnetalet byrjar å stabilisere seg, men har vore stabilt lågt ei periode der klassetalet ligg på under 10 elevar.

## Elevtal – tilsette – rekneskap og budsjett

|  |  |  |  |  |  |
| --- | --- | --- | --- | --- | --- |
| **Tal - Åheim skule** | **2015** | **2016** | **2017** | **2018** | **2019** |
| Tal elevar ved skulestart | 92 | 83 | 74 | 76 | 77 |
| **Tilsette:** |  |   |   |   |   |
| Årsverk /tal på tilsette | 18,58/24 | 18,86/24 | 18,02/21 | 18,43/22 | 19,22/24 |
| **Rekneskap og budsjett** |   |   |   |   |  |
| Budsjett opprinneleg  | 12 976 799 | 12 251 967 | 12 309 299 | 12 813 446 | 12 887 694 |
| Budsjett revidert | **13 150 065** | **12 199 079** | **12 179 470** | **12 876 376** | **13 106 400** |
| Rekneskap | 12 108 802 | 11 246 735 | 11 692 036  | 12 407 952 | - |
| Avvik | 1 041 263 | 952 344 | 487 434 | 468 424 | - |

## Personalstoda

Skulen har 4 mannlege og 12 kvinnelege pedagogar i skuleåret 2019-20. Total stillingsheimel utgjer 13,2 for undervisning og 1,5 for administrasjon.

I tillegg til pedagogane har vi ein kontormedarbeidar, barne- og ungdomsarbeidarar, assistentar og reinhaldarar i vårt samla kollegium på 25 tilsette. Då er også vaktmeister ved skulen, tilsett i driftsavdelinga, inkludert. Helsesøster og utekontakt har fast trefftid ein gong pr veke. I tillegg har MOT-kontakta faste møtepunkt gjennom skuleåret med elevane frå 7.-10.kl. Alle desse er positive tilskot som gir elevane ein god samarbeidspartnar når dei har behov for nokon å prate med, eller lufte vanskar for.

##

## Skulebygg - Uteareal

Skulebygget vart sett opp i 1970, og har difor ein del naturlege behov for utbetringar og renovering. Det jamne arbeidet er det som held bygget best i hevd, og gjennom årlege vernerunder, vert det teke tak i årlege utbetringar.

Eit uteområde med høve til mykje aktivitet, skaper auka trivsel for born i skuletida og skuleområdet blir meir brukt i fritida. Auka fysisk aktivitet i friminutta er glimrande førebygging mot mobbing. Elevar som har det kjekt, har ikkje behov for - eller tid til - å plage andre. I så måte meiner vi at vi har kome godt i gong med førebyggande arbeid med tanke på innsatsen som blir lagt ned på utbetringar.

FAU har vore aktivt med i arbeidet for å gjere uteområdet attraktivt. Siste åra har det blitt sett opp ein paviljong, nytt klatrestativ, ei dibbe for dei minste, nytt basketballstativ for dei største elevane, UFO-reier, leikehytte og stort klatrestativ.

Gymsal-avdelinga er framleis prega av mugglukt, sjølv etter full renovering av garderobane. Tilsynet har også kommentert dette, men pr. i dag ser vi ikkje ei skikkeleg løysing på dette, då det må gravast opp rundt gymsalen og drenerast dersom fukta skal forsvinne frå veggane. Dette skulle vi sjølvsagt ha sett gjennomført, men ser ikkje at dette kjem på planane med det første. Vi har ynskje om å få tømt bomberomet, fordi utstyret som står der er mugginfisert og bør ikkje tilbake i ordinær bruk. Det er heller ikkje tilrådeleg at nokon oppheld seg i desse roma med tanke på mogleg helseskade.

Symjehallen og garderobane er renoverte og flott tilrettelagt for rørslehemma.

# Perspektiv og utfordringar

## Administrasjon

Vi har totalt sett 150% administrasjon.

Administrasjonen tek aktivt del i førebyggande arbeid mot uro og mobbing, og det er difor viktig at det alltid er nokon tilgjengeleg ved kontora for å trå til for lærarar og assistentar når det er naudsynt.

Frå 2014-15 vart det tilsett 20 % kontorhjelp som primært skulle hjelpe til med arkiveringsarbeidet. Skulane har også siste åra teke over noko av arbeidet som tidlegare høyrde til Oppvekstkontoret, m.a. meir ansvar for budsjettprosessen.

Elles er utviklingsarbeid sterkt prioritert, både innanfor i eigen skule og i samarbeid med dei andre skulane i Vanylven med tanke på å profilere «Vanylvsskulen». Dette samarbeidet strekkjer seg vidare til også å femne om andre etatar der vi saman vil vere med å skape ein god oppvekst for barn og unge i kommunen vår.

## Økonomi

Skulen er etter 40 år i drift prega av behov for generell oppussing. Då snakkar vi om maling, småfiksing, oppgradering av slikt som slitest med åra. Reparasjon av øydelagde vindauge skjer jamt, men utskifting av slitne, punkterte vindauge og rotne vindaugskarmar, må inn på ein vedlikehaldsplan, slik at vi får teke litt kvart år. Midlar til slik oppgradering ligg til driftsavdelinga.

Dei siste åra har skulen gått med overskot i sitt driftsbudsjett. Lønskostnadane utgjer ein stor del av dette budsjettet. Behov for ekstra ressursar til enkeltelevar eller grupper melder seg ofte i løpet av eit skuleår. Då er det godt at budsjettet ikkje er altfor stramt slik at vi kan ha moglegheit for å sette inn ekstra tiltak der det trengs.

## Sosiale - kulturelle tilhøve

Vi ynskjer ein open skule, der foreldre er gode samarbeidspartnarar for oss. Vi ynskjer oss tilbakemeldingar og innspel i høve korleis dei ynskjer at vår skule skal vere. Det er viktig for oss å involvere foreldre i skulen sine aktivitetar, og vi ynskjer å halde fram med ulike arrangement i løpet av året, der elevane kan ta med si nære familie til samankomstar.

Åheim skule jobbar aktivt for å motverke mobbing. Dette inneber at kvar klasse skal ha jamne klassemøte, der ein diskuterer ulike tema, og der ein saman blir einige om kva som er akseptabel og uakseptabel åtferd i høve kvarandre. Ingen fortener å verte utsette for mobbing, og vi tek alle signal om slik åtferd alvorleg. Vi involverer foreldra i saker der vi mistenker mobbing, og ber om hjelp frå dei til å ta tak i problemet slik at vi kjem fram til korleis vi skal arbeide vidare for å få bukt med situasjonen. Foreldra si involvering har alt å seie i høve kor vidt vi kjem vidare med sakene, for ei varig endring.

Skulen er ein viktig institusjon i bygda, og vi har ynskje om at lag og organisasjonar nyttar skulerom til fritidsaktivitetar. Pr. i dag vert Åheim skule brukt til korps og kulturskule, fotball, dametrim, taekwondo-treningar, familiebading, kor, hjartetrim og møteverksemd for ulike lag, samt til ulike arrangement ut over året, som 4H-fest, kulturskulearrangement etc. At skulen kan nyttast gratis til lag og organisasjonar, er eit gode vi set pris på, då det er med på å knytte band i bygda, og rundt skulen vår.

## Pedagogiske utfordringar

Vi har dei siste åra fått inn ein del unge lærarar og gjennomsnittsalderen på det pedagogiske personalet ligg no på 45,2 år. Det er stor vilje til etterutdanning i den lærarstaben vi har, og vi har klart å bygge opp god kompetanse i dei fleste fag, mykje p.g.a ei god ordning i høve vidareutdanning. Dei praktisk-estetiske faga er framleis sårbare og vi manglar spesialpedagogisk utdanning. For komande skuleår fekk vi statleg avslag på vidareutdanning i nettopp spesialpedagogikk. Etter at nye krav om kompetanse i basisfaga vart innført, er det lærarar som framleis manglar slik kompetanse. Vi ynskjer oss fleire menn i skulen, både av lærarar og assistentar. Vi har no få mannlege tilsette, og vi skulle gjerne hatt fleire menn som kan trå til i vårt kollegium.

## Tilpassa opplæring

Vi prøver å tenkje tilpassa opplæring for alle elevar i alle fag. Særskilt flinke elevar treng ekstra påfyll, og elevar som må ha meir hjelp skal få det. Samtidig må vi halde oss innanfor rammene våra i høve budsjett, kompetanse og romkapasitet. Jobben vår med å legge undervisninga til rette, krev mykje av den einskilde lærar sin kreativitet og pedagogiske evner, samt samarbeidet ein har til heimen i høve innspel og tilbakemeldingar. Elevar som treng særskild tilrettelegging i høve ulike typar vanskar, kan få sin eigen alternative vekeplan sett saman av kontaktlærar og faglærarar.

Elevar lærer ulikt, og det er difor viktig at vi legg til rette for bruk av ulike læringsstrategiar for å dekkje dei ulike behova til elevane våra, slik at alle opplever meistring i skulearbeidet sitt.

Skuleåret 2016-17 innførde vi ein fleksibel ressurs som vart lagt til ein spesialpedagog. Denne ressursen vart primært nytta til elevane i 1.-4.kl gjennom ulike tiltak som lesekurs, ekstra styrke i fag ei kort periode etter bestilling frå enten lærar eller føresette. Bruk av fleksibel ressurs har redusert behovet for spesialundervisning til enkeltelevar samtidig som desse har fått meir hjelp. Korte intensive økter i ei avgrensa periode har ført til auka læring hjå mange elevar.

## Skulefritidsordning

Til komande skuleår vert det 17 born som nyttar seg av SFO-ordninga ved skulen. Talet kan gå litt opp og ned etter som behovet til foreldra endrar seg, slik det skal vere etter intensjonen. Dei tilsette ved SFO gjer ein god jobb for at barna skal ha eit godt tilbod. For skuleåret 2019-20 har vi fleire born som har felles kjernetid. Dette gjer det mogleg å legge betre til rette for fellesaktivitetar. Dei tilsette har faste møtetider gjennom skuleåret der planar, felles reglar og rutinar m.m. vert teke opp.

##

## Elevbedrifter

Åheim skule driv kantine i tida mellom haustferien og påske. Denne vert drifta av 9.klasse og er eit tilbod der alle elevar kan handle diverse meierivarer og ein liten varmrett (baguett/pizza e.l.) ein dag i veka. Elevane som har arbeidslivsfag opprettar også elevbedrift som er aktiv delar av skuleåret der sal av ulike produkt har fokus. Tiltaka er svært populære, både for dei som sel, og dei som kjøper; elevar og tilsette.

Elevar i 8. og 9.klasse som har valfaget ”Produksjon av varer og tenester”, opprettar elevbedrift dei åra dette valfagstilbodet vert sett i gong. Dei har mellom anna baka kaker og held kafe på Coop ei økt i veka. Skuleåret 2015-16 gjennomførte 9.kl Innovasjonscamp og hadde felles finaledag ilag med 9.klasse ved Myklebust skule. Elevane fekk innsikt i ulike bedrifter og skulle utvikle nye produkt for bedriftene. Det er ynskje om at dette vert gjennomført kvart år for 9.klasse.

# Nasjonale og kommunale mål

## Nasjonale overordna mål for opplæringa

Dei nasjonale overordna måla for opplæringa finn vi først og fremst i opplæringslova. Dernest står kunnskapsløftet, med sine presiseringar av kompetansemål etter 2.,4.,7. og 10. trinn. Viktigaste rettesnora har vi i formålsparagrafen:

##

## Opplæringslova, formålsparagrafen

## § 1-1. *Formålet med opplæringa*

* Opplæringa i skole og lærebedrift skal, i samarbeid og forståing med heimen, opne dører mot verda og framtida og gi elevane og lærlingane historisk og kulturell innsikt og forankring.
* Opplæringa skal byggje på grunnleggjande verdiar i kristen og humanistisk arv og tradisjon, slik som respekt for menneskeverdet og naturen, på åndsfridom, nestekjærleik, tilgjeving, likeverd og solidaritet, verdiar som òg kjem til uttrykk i ulike religionar og livssyn og som er forankra i menneskerettane.
* Opplæringa skal bidra til å utvide kjennskapen til og forståinga av den nasjonale kulturarven og vår felles internasjonale kulturtradisjon.
* Opplæringa skal gi innsikt i kulturelt mangfald og vise respekt for den einskilde si overtyding. Ho skal fremje demokrati, likestilling og vitskapleg tenkjemåte.
* Elevane og lærlingane skal utvikle kunnskap, dugleik og holdningar for å kunne meistre liva sine og for å kunne delta i arbeid og fellesskap i samfunnet. Dei skal få utfalde skaparglede, engasjement og utforskartrong.
* Elevane og lærlingane skal lære å tenkje kritisk og handle etisk og miljøbevisst. Dei skal ha medansvar og rett til medverknad.
* Skolen og lærebedrifta skal møte elevane og lærlingane med tillit, respekt og krav og gi dei utfordringar som fremjar danning og lærelyst. Alle former for diskriminering skal motarbeidast.

Endra med lover 17 sep 1999 nr. 74 (i kraft 17 sep 1999, etter res. 17 sep 1999 nr. 1011), 30 juni 2000 nr. 63 (i kraft 1 aug 2000, etter res. 30 juni 2000 nr. 645), 4 juli 2003 nr. 84 (i kraft 1 okt 2003), 19 des 2008 nr. 118 (i kraft 1 jan 2009, etter res. 19 des 2008 nr. 1424).

##

## Verdigrunnlag og visjon for opplæringa i Vanylven kommune

I Vanylven skal barn og unge vekse opp i tryggleik og trivsel.

Med tid og omsorg skal dei ta til seg kunnskap,

lære om livet og verte gode medmenneske!

#

##

## Overordna mål for Åheim skule

Vi ynskjer ein skule der borna kjenner seg trygge på medelevar og vaksne, slik at dei kan bruke kreftene sine på å lære og utvikle seg vidare. Elevar og vaksne skal ha ein god arbeidsplass, prega av samarbeid og fellesskapskultur. Det må vere rom for at vi alle er ulike, og takhøgde for å utvikle særtrekk og eigenskapar.

Det er viktig at foreldra ser på skulen som ein naturleg samarbeidspartnar, og at dei er trygge på at borna trivest medan dei lærer og utviklar seg i positiv lei.

Bygda og nærmiljøet er ein naturleg del av skulemiljøet vårt, og det er viktig at skulen blir sett på som ein medspelar for lag og organisasjonar i området.

##

## Verdigrunnlag for undervisninga ved Åheim skule

Kollegiet har jobba saman for å bli einige om kva verdiar vi legg i botnen av arbeidet vårt. Gjennom felles verdiar byggjer vi ein felles identitet, og vi vert flinkare til å jobbe saman for å nå felles mål. Ved å ha felles verdigrunnlag utfører vi arbeidet på ein effektiv og meir einsarta måte, og det er lettare å sjå føre oss kva grep vi må gjere for å kome dit vi vil.

RESPEKT

 OPENHEIT

 SAMHANDLING

Det er viktig for oss med:

* Gode relasjonar - mellom elevane, mellom elevane og dei vaksne og i heim-skule samarbeid
* Anti-mobbearbeid – skulereglar – felles måte å handtere regelbrot
* ROS 4:1 – fokus på det positive
* Bli sett – kvar dag - augekontakt
* Smil
* Rettferd, som ikkje er det same som likt for alle

## Visjon Åheim skule

*Eleven i sentrum – for trivsel og læring*

Hausten 2010 hadde kollegiet ein prosess i høve arbeidet med å lage ein visjon for skulen vår. Vi arbeidde først med å få verdigrunnlaget vårt på plass, for å ha ein grunnmur å byggje visjonen på.

Visjonen vår skal vere ei drivkraft til å gjennomføre det vi set oss føre, og den skal vere kvar einskild tilsett sin daglege rettesnor. Vi er nøgde med valet vi gjorde i 2010, og ser stadig at dette høver godt for korleis vi ynskjer å drive skulen vår.

# Pedagogisk plattform for Åheim skule

Vi skal ved Åheim skule arbeide etter verdiane **r**espekt, **o**penheit og **s**amhandling. Skulen skal vere ein god stad å vere og ein god stad å lære.

Vi vil leggje til rette for læring ved å ha:

* fokus på einskildeleven – sjå alle
* haldningsskapande arbeid
* tilpassa opplæring
* naturen som læringsarena
* fokus på lese- og skriveopplæring – lesekurs, SOL
* god klasseleiing – læraren: ein god formidlar og ein aktiv rettleiar
* godt læringsmiljø
* jamlege elevvurderingar
* vurdering for læring
* IKT i skulen

Åheim skule har dei siste åra teke del i nasjonale satsingar,” Ungdomstrinn i utvikling” og «Vurdering for læring». Begge initiert av Utdanningsdirektoratet. Arbeid knytt til desse satsingane har vore prioritert og vil framleis bli prioritert framover.
For komande skuleår tek skulen del i ei desentralisert kompetanseutvikling ilag med resten av skulane i kommunen og Volda/Hornindal kommune. Innføring og gjennomføring av ny fagplan vert hovudfokus i denne kompetanseutviklinga. I tillegg skal skulane i desse kommuane arbeide med digital lesing og læringsmiljø.
Framleis har Åheim skule sterkt fokus på IKT i skulen. Alle elevane våre har no tilgang til eigen PC eller IPAD som skal brukast i det pedagogiske arbeidet. For skuleåret 2019-20 vil vi teste ut digitale lærebøker i enkelte fag i nokre klasser.

## Pedagogiske mål for perioden 2019-20

* Arbeide vidare med å gje ei best mogleg tilpassa opplæring
* Satsing på norskfaget (Lesekurs for elevar i 1.-4.kl, Aski Raski – SOL – PedIT)
* Prioritere auka lesefart og leseforståing (Lesekurs, leserettleiar)
* Digital lesing
* God klasseleiing
* Praktisk og variert undervisning
* Bruke naturen og nærmiljøet i undervisninga
* Læringsmiljø som fremjar kunnskapssøking – og som fokuserer på elevane sine mange ulike intelligensar
* Fokus på gode arbeidsvanar
* Læringsprogresjon
* Auka læringstrykk – jobbe med arbeidsplanar
* Legge til rette for djupdelæring
* Få til god elevvurdering – undervegsvurdering – framovermelding – sluttvurdering
* Bruke PedIT som læringsplattform og til foreldrekontakt
* Legge til rette for godt samarbeid med heimane

##

## Sosiale mål for perioden 2019-20

* Fokus på helse, miljø og tryggleik
* Arbeide for eit godt fellesskap
* Ta vare på det einskilde individ
* God klasseleiing
* Livsmeistring der m.a bruk av kjende program som Mitt val, Steg for Steg og Psykologisk førstehjelp vert teke i bruk
* Anti-mobbe-arbeid
* MOT-arbeid
* FRI – røyk- og snusfri
* Å lære å følgje reglar for samvær og samhandling
* Aktive rådsorgan, som ynskjer å bidra i vidareutvikling av skulen
* Heim-skule-samarbeid

##

## Fysiske mål og rutinar/planarbeid for perioden 2019-20

|  |
| --- |
| * Vidare utbetring av uteområdet
* Sopp/råte-tilhøve kjellar skule og gymsalavdeling
* Vidareføre planarbeidet – halvårsplanar, årsplanar, fagplanar
* Internkontroll
* Vedlikehaldsplan heile skulebygget
* Gymsalen – utbetring golv
* Bruke gamlestova meir aktivt
 |

# Tiltak for å oppnå pedagogiske mål – vidareføring

|  |  |  |  |  |
| --- | --- | --- | --- | --- |
|  | **Kortsiktig mål** | **Tiltak:** | **Tidsramme:** | **Ansvarleg:** |
|  | Tilpassa opplæring – vidareutvikle arbeidet | Integrere tilpassa opplæring i planlegg­inga i alle fag. | 2019-2020 | RektorAssisterande rektorKontaktlærarFaglærar |
|  | Norsk-satsing | Bruk av Aski Raski og SOL. Satsing på lesingLesekursDigital lesing | 2019-2020 | DeKom, Rektor,FaglærarSpes.ped.ansv., leserettleiar og spesiallærar |
|  | Praktisk og variert undervisning | Ta i bruk ulike læringsstrategiarVarierte undervisningsformer | 2019-2020 | Alle lærarar  |
|  | Nytte naturen og nærområdet | Integrere natur og nærområde i planlegginga i alle fag.Aktivitetsplan | 2019-2020 | Alle lærararTeam |
|  | Gode arbeidsvanar | Følgje opp arbeidet elevane gjer, retting, vurdering.Vidareføring av gode læringsstrategiar. | 2019-2020 | KontaktlærarFaglærarForeldre |
|  | Læringsprogresjon | Evaluering av målopp­nåing av halvårsplan ved slutten av skuleåret. | 2019-2020 | Alle lærarar |
|  | Læringsmiljø som fremjar kunnskapssøking og –innlæring | Gode klassereglar og teamreglar.Styrking av klasser i perioder. | 2019-2020 | RektorAssisterande rektorKontaktlærarTeam |
|  | Djupdelæring | Tileigne oss kunnskap om djupdelæring og teste ut med elevane. | 2019-2020 | Rektor, Assisterande rektorAlle lærarar |
|  | Vurdering | Vurdering for læring med fokus på mål, kjenneteikn og kriterier, tilbakemeldingar og framovermeldingar, eigenvurdering | 2019-2020 | Alle lærarar |
|  | Kollegalæring | Deling av gode opplegg og tilbakemeldingar frå deltaking i ulike kurs.Interne kursingar | 2019-2020 | Alle lærarar |
|  | PedIT som læringsplattform og foreldrekontakt, og som dokumentasjon av læringsformer og aktivitetar | Vekeplan i PedIT Legge ut lekseoppgåver i PedIT.Alle halvårsplanar i PedIT. Legge ut ranselpost | 2019-2020 | RektorKontaktlærarFaglærarTeamleiarar |
|  | Samarbeid med heimane | Skriftleg vurdering til alle elevar i tråd med felles kommunal planHalvårleg foreldre­samtale.Telefonkontakt ved høve. | 2019-2020 | RektorKontaktlærarFaglærar |

# Sosiale mål – vidareføring

|  |  |  |  |  |
| --- | --- | --- | --- | --- |
|  | **Kortsiktig mål** | **Tiltak:** | **Tidsramme:** | **Ansvarleg** |
|  | HMS | SkuleringÅrlege vernerunderVektlegging av det psykososiale arbeidsmiljøetGod folkeskikk | 2019-2020 | RektorVerneombodTillitsvaldAlle |
|  | Arbeid for godt fellesskap | Anti-mobbearbeidMOT (U-skulen)Nulltoleranse mot mobbingInnføring av «livsmeistringsfag» | 2019-2020 | MOT-kontaktKontaktlærarRådgjevar/SosiallærarAlle |
|  | Auka trivsel og motivasjon – utnytte praktiske evner | Valfag 8. og 9. klasseMusikal i 10. klasseElevbedrifterUlike arrangement | 2019-2020 | Lærarar |
|  | Einskildindivid i fokus | God dagleg kontakt mellom lærar og elevarElevsamtalarObservasjon i friminutta | 2019-2020 | Kollegiet |
|  | Heim-skule-samarbeid | ForeldresamtalarJulefest/sommarfest/FAU-festDugnadKlassefestar | 2019-2020 | KontaktlærarRektor FAU |
|  | Aktive rådsorgan | Elevråd: bl.a gode friminuttsaktivitetarFAU: t.d. FAU-festSU/SMU: planar/miljøAlle: Uteområdet | 2019-2020 | RektorElevrådskontaktRådsorgan |
|  | Tiltak mot problem-åtferd | Reflekterande teamOppfølging einskiltelevar | 2019-2020 | Rektor og lærarar |
|  | Godt arbeidsmiljø –alle med i fellesskapet | Felles aktivitetar for personalet; julemiddag, blåtur | 2019-2020 | Kollegiet |

**Rutiner/planar**

|  |  |  |  |  |
| --- | --- | --- | --- | --- |
|  | **Kortsiktige mål:** | **Tiltak:** | **Tidsramme:** | **Ansvarleg:** |
|  | Vidare planarbeid i lag med andre skular | Samordning når nye prosjekt kjem opp(Fagfornyinga, læringsmiljø, digital lesing) | 2019-2020 | DeKom, Rektorar i fellesskap |
|  | Sopp/råte tilhøve kjellar og gymsal-avdeling | Gje god informasjon til driftsavdelinga  | 2019-2020 | Rektor |
|  | Golvbelegg | Gje god informasjon til driftsavdelinga  | 2019-2020 | Rektor |
|  | Vedlikehaldsplan | Innspel frå vaktmeister og tilsette ved skulen | 2019-2020 | Rektor – som kontakt til driftsavdelinga |

# Oppnådde mål/innarbeidde rutinar dei siste åra

|  |  |  |
| --- | --- | --- |
| **Mål** | **Tiltak** | **Innført** |
| Takling av problemåtferd | FølgjeseddelTime-out | 09-10 |
| PedIt – vekeplanar | Alle lærarar legge ut | 09-10 |
| Aktive rådsorgan | Administrativ oppfølging av vedtak | 09-10 |
| Elevvurdering – halvårleg | Skriftleg heim to gongar i året | 10-11 |
| Elevvurdering | Læringsmåla på halvårsplan – tydeleg for alle KVA som blir vurdert | 10-11 |
| Gode rutiner – antimobbearbeid | Årleg rullering Handlingsplan mot mobbing | 10-11 |
| Systematisk arbeid med nasjonale prøver | Felles rutiner alle skulane i kommunen | 10-11 |
| Godt arbeidsmiljø | Rutiner for gjennomføring av psykososial undersøking – tilsette | 10-11 |
| Rutiner HMS-internkontroll | Årleg vernerunde | 10-11 |
| Perm til nytilsette og vikarar | Samanfatting av fellesinformasjon | 10-11 |
| Oppgradering personalrom | Ny kjøkkeninnreiing, maling, veggplater | 11-12 |
| Garderobe – tilrettelagt for rørslehemma | Nybygg ferdig | 12-13 |
| Utbetring av uteområdet | Tarzanjungel | 12-13 |
| Renovering av garderober i kroppsøvingsavdelinga | Oppussing | 12-13 |
| Innføring av arbeidslivsfag | Statleg innføring  | 12-13 |
| Godt og funksjonelt skulekjøkken | Ny innreiing, oppgradering og maling | 12-13 |
| Felles rutiner for vurdering | Felles rutiner i kommunen | 12-13 |
| Utbetring av uteområdet | Oppgradering ballbingen: nytt dekke + port, skifta fjøler og malt/beisa, ny rampe for innstiging, nye nett | 13-14 |
| Utbetring av uteområdet | Ny kunstgrasbane – grusbana | 13-14 |
| Fleire grupperom | Samanslegne klasser – gir moglegheit for fleire ledige rom – til fleire tider | 13-14 |
| Nytt møterom/spes.und-rom | Flytting av spes. elev til eige klasserom | 13-14 |
| Skifte tak gym-/symjeavdeling | Renovert via driftsavdelinga | 13-14 |
| Auka digital kompetanse | Innkjøp av digitale tavler | 14-15 |
| HMS-plan | 1.utkast klart til 2014-2015 | 14-15 |
| Utbetring av uteområdet | Støpt grunnflate i grillpaviljongen | 14-15 |
| Sløydsal - golv | Nylakka | 15-16 |
| Veggar/dører i gang mellomtrinnet | Mala | 15-16 |
| Utbetring av uteområdet | Fått opp tak og veggar i grillpaviljongen | 15-16 |
| Klatrestativ - lite | Oppsett | 15-16 |
| Arbeidsrom for tilsette | Mala og sett opp delingsvegg | 15-16 |
| Godkjenning Åheim skule | Godkjent i høve helse, miljø og sikkerheit | 15-16 |
| Utbetring av uteområdet | Gamlestova beisa | 16-17 |
| Utbetring av uteområdet | Sett opp dibbe |  |
| Utbetring av uteområdet | Grillpaviljong ferdigstilt, beisa og bygd benkar | 16-17 |
| Utbetring av uteområdet | Sett opp to nye basketballstativ m/korger | 16-17 |
| Gang og dører ungdomsskulen | Mala | 16-17 |
| Sløydsalen | Mala veggar og skapdører | 16-17 |
| Vurdering for læring | Arbeid mot å få elevane meir sjølvregulerte i eiga læring | 16-17 |
| IKT i undervisninga | Ipadar til alle elevar i 1.-4.kl | 17-18 |
| Utbetring av klasseroma | Nye stolar til rom 8, rom 9 og rom 10 | 17-18 |
| Utbetring av uteområdet | Innkjøp av snøkanon | 17-18 |
| Utbetring av uteområdet | Oppsett av stor klatrepyramide | 17-18 |
| Utbetring av skulebygget | Ytterveggar 1.-4.avd mala | 17-18 |
| Livsmeistring | Innføring av livsmeistring som fast tema i alle klasser | 17-18 |
| Elevtoaletta | Nyerenoverte toalettavdelingar for dei største elevane | 18-19 |
| Utbetring av skulebygget | Mala ferdig ytterveggar i 1.-4.avdelinga | 18-19 |
| Utbetring av uteområdet | Oppsett av UFO-reie | 18-19 |
| Utbetring av uteområdet | Oppsett av leikehytte | 18-19 |
| Djupnelæring | Fokus på djupnelæring i alle fag | 18-19 |
|  |  |  |
|  |  |  |
|  |  |  |

#

# Informasjon Åheim skule 2019-20:

Telefon rektor: 700 30 381 Telefon SFO: 700 30 388

Telefon inspektør: 700 30 382

Telefon pers.rom: 700 30 383 Epost : bodil.holsvik@vanylven.kommune.no

Telefon rådgjevar: 700 30 387 Postadresse: 6146 ÅHEIM

Elevrådsleiar: Geir Nielsen

FAU-leiar:

SU-leiar:

Plasstillitsvald: Geir Nielsen

Verneombod: Alice Hatlegjerde